paragraph_text: Livadna sasa (Kučika crnkasta; lat. Pulsatilla pratensis) je biljka iz porodice Ranunculaceae. To je zeljasta trajnica iz središnje i istočne Europe. Naraste do 50 cm visine. Stabljika joj je gusto prekrivena dlačicama, cvijet je viseći, tamnoljubičaste boje i zvonastog oblika. Mnogobrojni prašnici su žute boje okruženi sa šest tamnoljubičastih listića.